Diari Oficial de la Generalitat Valenciana


Sumari del DOGV 7521, del 08-05-2015 (2015/4194)

ORDE 6/2015, de 7 de maig, de la Conselleria d'Economia, Indústria, Turisme i Ocupació, per la qual es convoquen les ajudes en matèria de promoció: suport internacional dels productes i marques de la Comunitat Valenciana per a l'exercici 2015.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4194


Data del document
:   07-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 6/2015, de 7 de maig, de la Conselleria d'Economia, Indústria, Turisme i Ocupació, per la qual es convoquen les ajudes en matèria de promoció: suport internacional dels productes i marques de la Comunitat Valenciana per a l'exercici 2015. [2015/4194]  
La Llei 38/2003, de 17 de novembre, General de Subvencions, establix, en l'article 23, que el procediment per a la concessió de subvencions, s'iniciarà sempre d'ofici, per mitjà de convocatòria aprovada per l'òrgan competent.  
L'Orde 5/2013, de 2 d'abril, de la Conselleria d'Economia, Indústria, Turisme i Ocupació (DOCV 6999, 09.04.2013), i modificada per l'Orde 10/2014, de 23 de maig, (DOCV 7284, 29.05.2014), establix les bases reguladores per a la concessió d'ajudes en matèria d'internacionalització.  
La Conselleria d'Economia, Indústria Turisme i Ocupació, establix una línia específica d'ajudes per a reforçar la promoció de les empreses de la Comunitat Valenciana així com dels seus productes i servicis en els mercats internacionals.  
La Direcció General d'Internacionalització a través d'esta orde d'ajudes, pretén donar suport a les empreses de la Comunitat Valenciana per a incrementar la seua competitivitat com a empreses internacionalitzades i recolzar-les perquè estes realitzen amb èxit el seu procés d'internacionalització.  
Els objectius específics d'esta orde d'ajudes és fomentar les accions de promoció en els mercats internacionals a través de la presència en les principals fires internacionals dels distints sectors acompanyar-les d'accions de màrqueting específiques, recolzar la presència permanent en l'exterior, impulsar la cooperació entre empreses per a aconseguir sinergies en les seues actuacions en els mercats internacionals, impulsar el procés de participació en licitacions internacionals i recolzar de forma especial aquelles empreses que s'inicien a la internacionalització.  
  
Amb este fi i per mitjà de la present orde es convoquen, per a l'exercici 2015, les ajudes en matèria d'internacionalització d'acord amb l'article 4 de la referida Orde 5/2013, de 2 d'abril, de la Conselleria d'Economia, Indústria, Turisme i Ocupació.  
La present convocatòria queda sotmesa, en allò que procedisca a la Llei 38/2003, de 17 de novembre, General de Subvencions; al Reial Decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 45 i següents del text refós de la Llei d'Hisenda Pública de la Generalitat Valenciana, d'acord amb la disposició transitòria octava de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Govern Valencià, i l'article 47 del text refós de la Llei d'Hisenda Pública de la Generalitat Valenciana.  
  
  
  
ORDENE  
  
TÍTOL I  
Disposicions generals  
  
Article 1. Objecte  
L'objecte d'esta orde és convocar ajudes amb l'objecte d'afavorir la internacionalització de les empreses i la promoció dels productes de la Comunitat Valenciana, durant l'exercici 2015, així com contribuir a la realització d'accions promocionals que permeten incrementar i consolidar la presència d'estos en els principals mercats internacionals d'acord amb les consignacions pressupostàries que per a l'exercici 2015 establix la Llei 8/2014, de 26 de desembre, de Pressupostos de la Generalitat, per a l'exercici 2015 (DOCV 7433, 30.12.2014).  
  
  
  
Article 2. Finançament de les ajudes  
1. Les ajudes establides en la present orde es financen a càrrec de la secció 11, programa pressupostari 762.10, Comerç Exterior, capítol IV, línia T8013, per un import global màxim de 6.000.000,00 euros.  
  
2. Les minoracions sobre les subvencions concedides inicialment podran destinar-se al pagament de recursos.  
3. El règim d'ajudes serà aplicable tal com es determina en els articles següents.  
  
Article 3. Entitat col·laboradora  
L'IVACE, com a entitat col·laborada, en virtut del conveni de col·laboració subscrit l'1 d'abril de 2014 entre la Generalitat, a través de la Conselleria d'Economia, Indústria, Turisme i Ocupació i l'Institut Valencià de Competitivitat Empresarial (IVACE), per a la gestió d'ajudes de la Direcció General d'Internacionalització, haurà de complir les obligacions que s'establixen en els articles 12 i següents de la Llei 38/ 2003, de 17 de novembre, General de Subvencions.  
  
Article 4. Beneficiaris de les ajudes  
1. De conformitat amb el que establix l'article 2 de l'Orde 5/2013, de 2 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria d'internacionalització, podran ser beneficiaris de les ajudes els consorcis, els grups de promoció i les xicotetes i mitjanes empreses (pime), amb personalitat jurídica pròpia i domicili social a la Comunitat Valenciana que s'especifiquen en cada apartat d'esta orde.  
  
2. Als efectes de les ajudes regulades en esta orde s'entendrà per pime aquelles empreses que reunisquen els requisits següents:  
a) Que tinguen treballant menys de 250 persones.  
b) Que el seu volum de negocis anual no excedisca de 50 milions d'euros o que el seu balanç general anual no excedisca de 43 milions d'euros.  
En la categoria de les pime, es definix una xicoteta empresa com una empresa:  
a) Que tinga treballant menys de 50 persones.  
b) Que el seu volum de negocis anual no excedisca de 10 milions d'euros o que el seu balanç general anual no excedisca de 10 milions d'euros.  
3. El còmput dels efectius i els límits assenyalats s'efectuarà tal com disposa l'annex I del Reglament (CE) número 800/2008, de la Comissió, de 6 d'agost de 2008, Reglament general d'exempció per categories (DOUE L 214/3, de 9.08.2008), sobre Definició de PIME.  
4. Queden excloses les comunitats de béns i les societats civils sense personalitat jurídica, així com les associacions, fundacions, administracions públiques i en general, les entitats sense ànim de lucre.  
5. De conformitat amb el que disposa l'article 1 del Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352/1, de 24.12.2013) no podran ser beneficiàries de les presents ajudes:  
- Les empreses que operen en sectors de la pesca o aqüicultura, regulats en el Reglament (CE) núm. 104/2000 del Consell.  
- Les empreses dedicades a la producció primària de productes agrícoles.  
- Les empreses que operen en el sector de la transformació i comercialització dels productes agrícoles quan l'import de l'ajuda es determine en funció del preu o de la quantitat dels dits productes adquirits a productors primaris o comercialitzats per les empreses interessades, o si la concessió de l'ajuda depén que es repercutisca totalment o parcialment sobre els productors primaris (agricultors).  
- Les ajudes a activitats relacionades amb l'exportació a tercers països o estats membres: ajudes directament vinculades a les quantitats exportades, a l'establiment i l'explotació d'una xarxa de distribució o a altres gastos corrents vinculats a l'activitat exportadora.  
  
- Les ajudes condicionades a la utilització de productes nacionals en compte d'importats.  
  
Article 5. Accions susceptibles de suport i gastos subvencionables  
1. Les ajudes establides podran anar destinades a les actuacions que tinguen per objecte la internacionalització de les empreses o la promoció i comercialització dels productes de la Comunitat Valenciana, i afavoriran la realització d'accions promocionals que permeten incrementar i consolidar la presència dels productes de la Comunitat Valenciana en els principals mercats internacionals.  
2. Només serà subvencionable l'IVA satisfet per l'adquisició de béns i servicis quan la beneficiària presente certificat actualitzat, expedit per l'Agència Estatal d'Administració Tributària, d'exempció o no subjecció a l'IVA o acredite documentalment que l'import de l'impost forma part del cost de l'actuació subvencionable, i no és susceptible de recuperació o compensació.  
3. No s'admetrà la subcontractació, el subarrendament, ni qualsevol negoci jurídic que supose la gestió o l'execució de tot o d'una part de l'activitat objecte de la subvenció o concepte subvencionable per l'orde, per un proveïdor extern de servicis siga quina siga la seua forma jurídica.  
Queden exclosos del que establix l'apartat anterior, els negocis jurídics que es duguen a terme entre les entitats agrupadores a què es referix el títol II, en les seccions primera, segona, octava i novena d'esta orde amb independència de la forma jurídica que adopten i els membres d'estes.  
Queda exclosa de la dita prohibició la gestió o l'execució de tot o d'una part de l'activitat objecte de la subvenció a què es referix la present orde en el títol II, secció sèptima, per empreses que tinguen la condició de filials de l'empresa beneficiària, sempre que la seua participació en esta siga com a mínim d'un 50 % i que s'obtinga prèviament l'autorització de la Direcció General d'Internacionalització, a sol·licitud de l'empresa beneficiària, que haurà d'acreditar a través de declaració responsable que la contractació es realitza d'acord amb les condicions normals de mercat, d'acord amb el que disposa l'article 29, 7, d) de la Llei 38/2003, de 17 de novembre, General de Subvencions.  
  
4. Les ajudes previstes en la present orde podran arribar fins al 50 % del cost (IVA exclòs), de les accions previstes per a l'any 2015, corresponent als gastos que s'especifiquen com a subvencionables en esta orde, sempre que el pressupost mínim i màxim elegible de la sol·licitud de cada empresa siga de 2.000,00 euros i 150.000,00 euros respectivament i la seua deguda justificació siga com a mínim de 2.000,00.  
  
5. Únicament es podrà sol·licitar ajuda per a aquells gastos elegibles objectes de suport especificats en els títols II i III de la present orde i per als quals no se sol·licite cap ajuda a través de la Línia d'Instruments Financers que convoca l'Institut Valencià de Competitivitat Empresarial (IVACE) per a la concessió de préstecs bonificats vinculats a la posada en marxa del Pla de Promoció Internacional de l'empresa per a l'exercici 2015.  
  
Article 6. Presentació de sol·licituds i termini. Documentació  
1. Les sol·licituds i la documentació annexa per a l'obtenció de les ajudes regulades per la present orde, hauran de dirigir-se a la Direcció General d'Internacionalització, i presentar-se per mitjà de l'imprés normalitzat en els corresponents Servicis Territorials o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Els impresos normalitzats de sol·licitud i els models de declaració responsable estaran disponibles i s'ompliran utilitzant l'aplicació dissenyada per a estes ajudes en la pàgina web de la Conselleria d'Economia, Indústria, Turisme i Ocupació, directori internacionalització, portal IVACE.  
3. Els sol·licitants remetran a la Direcció General d'Internacionalització la sol·licitud i els altres documents electrònics de forma provisional via Internet, i utilitzaran l'aplicació informàtica mencionada en l'apartat 2, si bé esta presentació no produirà efectes si no es realitza també en els termes de l'apartat 1 d'este article.  
4. Les sol·licituds hauran d'acompanyar-se de la documentació que s'indica a continuació:  
a) Autorització expressa a la Conselleria d'Economia, Indústria, Turisme i Ocupació perquè esta comprove les dades d'identitat del sol·licitant o, en cas de tractar-se d'una persona jurídica, del seu representant, de conformitat amb el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant això, si de la comprovació efectuada resultara alguna discordança amb les dades facilitades per l'interessat, l'òrgan instructor estarà facultat per a aclarir-la. Si el sol·licitant no presta el seu consentiment, haurà d'aportar fotocòpia del document nacional d'identitat.  
Quan es tracte d'una persona jurídica s'haurà d'aportar a més, documentació acreditativa i identificativa d'esta, consistent en fotocòpia de l'escriptura de constitució/estatuts actualitzada, poders de representació si és el cas, i acreditació de la inscripció en el Registre Mercantil o registre corresponent, així com fotocòpia compulsada de la targeta d'identificació fiscal.  
En el cas que la documentació ja estiga en poder de la Direcció General d'Internacionalització, podrà aportar-se declaració de vigència, segons model que podrà descarregar de la pàgina web corresponent, sempre que no hagen transcorregut més de cinc anys des de la finalització del procediment a què corresponguen i no hagen patit cap variació.  
  
b) Memòria descriptiva de l'actuació a realitzar. (Model disponible en la pàgina web).  
c) Dades de domiciliació bancària segons model facilitat a este efecte, excepte si s'han presentat amb anterioritat davant de la Generalitat i no han experimentat variació, i en este cas s'indicarà el número del compte anteriorment utilitzat i donat d'alta a estos efectes. (Model disponible en la pàgina web).  
d) Acreditació que el sol·licitant de la subvenció està al corrent en el compliment de les obligacions tributàries i davant de la Seguretat Social.  
De conformitat amb l'article 5 de Decret 165/2010, de 14 d'octubre (DOCV 6376), haurà de prestar-se autorització expressa en la sol·licitud, a l'òrgan gestor per a demanar directament els certificats a emetre per l'Agència Estatal d'Administració Tributària, per la Tresoreria General de la Seguretat Social i per la Conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i amb la Seguretat Social, en els termes establits en l'Orde de 30 de maig de 1996, de la Conselleria d'Economia i Hisenda, i en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
En cas de denegació expressa del sol·licitant, este acreditarà el compliment de les obligacions tributàries i amb la Seguretat Social per mitjà de l'aportació dels certificats corresponents. En qualsevol cas la Direcció General d'Internacionalització podrà requerir-los directament si la informació obtinguda presenta alguna incidència.  
En este sentit, els certificats expedits per les administracions tributàries i per la Seguretat Social tindran una validesa de sis mesos des de la data de l'expedició, d'acord amb el que establix l'article 23.3 del Reial Decret 887/2006, pel qual s'aprova el Reglament de la Llei 38/2003, General de Subvencions.  
e) Declaració responsable sobre ajudes d'Estat obtingudes per als mateixos costos subvencionables, i ajudes de minimis concedides per qualsevol projecte al sol·licitant en l'exercici fiscal corrent i en els dos anteriors, amb indicació d'import, organisme, data de concessió, règim d'ajudes en què s'empara i objectiu de l'ajuda i costos subvencionats; o, si és el cas, declaració de no haver-ne rebut cap. Així mateix, es declararà la intensitat màxima autoritzada per la Unió Europea per a cada ajuda d'Estat concedida per als mateixos costos subvencionables, i s'indicarà el percentatge que representa cada ajuda percebuda respecte als costos subvencionables. (Model disponible en la pàgina web).  
  
f) Declaració responsable que acredite que el sol·licitant no està incurs en les prohibicions per a obtindre la condició de persona beneficiària establida en l'article 13 de la LGS, no és deutor de la Generalitat per reintegrament de subvencions, complix els requisits exigits en la normativa reguladora, disposa de la documentació que així ho acredita i es compromet a mantindre el seu compliment fins a la finalització del procediment. (Model disponible en la pàgina web).  
g) Declaració responsable sobre el compliment de la normativa sobre integració laboral de persones amb discapacitat, o si és el cas, d'estar exempt. (Model disponible en la pàgina web).  
h) Declaració responsable sobre el compliment dels requisits relatius a la condició de pime. (Model disponible en la pàgina web).  
  
i) Declaració responsable de l'empresa que acredite que el sol·licitant complix els requisits de l'article 21 d'esta orde en el cas d'empreses que s'inicien en la internacionalització. (Model disponible en la pàgina web).  
j) Declaració responsable de l'empresa de no haver sol·licitat cap ajuda a través de la Línia d'Instruments Financers que convoca l'Institut Valencià de Competitivitat Empresarial (IVACE) per a la concessió de préstecs bonificats vinculats a la posada en marxa del Pla de Promoció Internacional de l'empresa per a l'exercici 2015. (Model disponible en la pàgina web).  
k) Si és el cas, documentació acreditativa de les circumstàncies rellevants per a la valoració de l'expedient.  
5. Quan la sol·licitud no reunisca els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, o es considere necessària per a resoldre, es requerirà l'interessat perquè, en el termini de 10 dies hàbils, esmene la falta o acompanye els documents preceptius, amb indicació que, si així no ho fera, es considerarà que desistix de la seua petició, amb la resolució prèvia que haurà de ser dictada en els termes que preveu l'article 42 de l'esmentada llei.  
Els requeriments a què es fa referència en este article, així com qualsevol altre que poguera realitzar-se, s'efectuaran per correu electrònic, sempre que l'interessat hi haja assenyalat este mitjà com a preferent i no haja optat amb posterioritat per un mitjà diferent, a l'adreça electrònica indicada pel sol·licitant en la sol·licitud normalitzada.  
En cas de no haver-hi assenyalat expressament el dit mitjà com a preferent i declarar el fax com a tal, els requeriments s'efectuaran al número de fax indicat en la sol·licitud normalitzada, sempre que en quede constància de la recepció.  
Els requeriments que es realitzen per mitjans electrònics s'entendran practicats o rebutjats en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Servicis Públics, i en la resta de la legislació vigent.  
Basant-se en això, si transcorren deu dies naturals sense que s'accedisca al contingut del requeriment, s'entendrà que la notificació ha sigut rebutjada i es tindrà per realitzat el tràmit de la notificació, tal com establixen l'article 28.3 de la Llei 11/2007, abans citada i l'article 59.4 de la Llei 30/1992, de Règim Jurídic de les Administracions Públiques i Procediment Administratiu Comú.  
La dita informació també estarà disponible en la bústia personal de notificacions de l'expedient.  
6. El termini de presentació de sol·licituds comprendrà des de l'endemà de la publicació d'esta orde en el Diari Oficial de la Comunitat Valenciana fins al 29 de maig de 2015.  
  
Article 7. Criteris d'avaluació de les sol·licituds  
Per a l'atorgament de les subvencions es tindran en compte els següents criteris, que seran valorats individualment per a cada cas.  
a) Solidesa del projecte de promoció exterior: fins a 15 punts.  
b) Diversitat de les accions de promoció exterior, tant en nombre com en mercats: fins a 15 punts.  
c) Característiques de l'empresa i mitjans disponibles per a dur a terme el projecte d'internacionalització, amb la valoració de la viabilitat i l'esforç econòmic: fins a 30 punts.  
d) Cooperació empresarial en projectes d'internacionalització de forma agrupada: fins a 20 punts.  
e) Adequació de les accions susceptibles de suport als objectius i a les finalitats previstes en les convocatòries especifiques: fins a 20 punts.  
  
Article 8. Resolució de la concessió d'ajudes  
1. De conformitat amb el que establix l'article 7.4 de l'Orde 5/2013, de 2 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria d'internacionalització, examinades les sol·licituds, aquelles que complisquen i acrediten els requisits d'esta orde seran avaluades per una comissió qualificadora, integrada per personal tècnic especialitzat en internacionalització d'IVACE i personal tècnic de la Direcció General d'Internacionalització de la Conselleria d'Economia, Indústria, Turisme i Ocupació, que elaborarà les propostes de concessió d'ajudes corresponents i la determinació de les seues quanties.  
Correspon al conseller d'Economia, Indústria, Turisme i Ocupació dictar la resolució de concessió de l'ajuda, i fixar expressament la quantia i incorporar, si és el cas, les condicions, obligacions i determinacions accessòries a què haja de subjectar-se el beneficiari.  
2. El procediment de concessió de les subvencions es tramitarà en règim de concurrència competitiva, en la forma descrita en l'article 8 de les bases reguladores.  
En cas d'empat, tindran preferència en l'adjudicació aquelles entitats que, si és el cas, acrediten tindre, amb anterioritat a la publicació de cada convocatòria, un major percentatge de treballadors discapacitats en relació amb la seua plantilla, o bé es comprometen a contractar un percentatge major de treballadors discapacitats durant l'àmbit temporal de l'ajuda o subvenció. Si persistix l'empat, es decidirà a favor de l'entitat que haja obtingut major puntuació en el primer dels criteris de valoració previstos; de continuar l'empat, es resoldrà per la major puntuació obtinguda en els criteris successius i cas de persistir l'empat es procedirà a prorratejar el saldo disponible entre els sol·licitants empatats, segons l'article 6 del Decret 279/2004, de 17 de desembre, del Consell, pel qual es regulen les mesures en els procediments de contractació administrativa i de concessió de subvencions per al foment de l'ocupació de les persones amb discapacitat. (DOCV 4907, 21.12.2004).  
  
El termini màxim per a resoldre i notificar la resolució procedent serà de sis mesos comptadors des de l'endemà de l'acabament del termini de presentació de sol·licituds.  
3. La notificació de la resolució que posa fi a la via administrativa s'efectuarà en la forma i els terminis fixats en el referit article 8 de les esmentades bases en què també s'expressa el règim de recursos aplicable.  
La notificació de concessió i denegació es publicarà en la pàgina web de la Conselleria d'Economia, Indústria, Turisme i Ocupació, directori Internacionalització, en l'enllaç corresponent a l'orde d'ajudes, tal com establix l'article 59.6.b de la Llei 30/1992, abans citada, així com en el Diari Oficial de la Generalitat Valenciana (DOGV) en compliment del que establix la Llei 38/2003, de 17 de novembre, General de Subvencions, sobre publicitat de subvencions concedides.  
  
Article 9. Justificació de les ajudes  
1. La justificació de les ajudes s'efectuarà d'acord amb la sol·licitud presentada i en els termes fixats per a la concessió de l'ajuda.  
2. El termini per a la presentació de la documentació justificativa serà fins al 16 d'octubre de 2015, llevat que per circumstàncies concurrents es determine un termini distint en la resolució de concessió de l'ajuda.  
3. Els beneficiaris, en el dit termini, hauran de presentar la documentació establida en l'article 11.3 de l'Orde 5/2013, de 2 d'abril, per la qual s'aproven les bases reguladores.  
No es tindrà en compte qualsevol documentació justificativa que es presente en la fase inicial de presentació de sol·licituds.  
No es valoraran aquelles factures que havent sigut presentades en suport paper no estiguen incloses en la relació de justificants a què es referix l'article 11.3, apartat b, de les bases reguladores.  
Les dates de validesa dels justificants dels gastos realitzats i pagats a què es referix l'article 11.3, apartat d, de les bases reguladores, seran des de l'1 de gener 2015 fins a la data límit de la justificació, excepte els assenyalats en els articles 12.2, 13.2, 14.2.b i 19.1.a d'esta orde, respecte dels quals s'acceptaran justificants de gastos emesos l'any 2014.  
  
En el cas que els justificants (factures i la resta de documents de valor probatori equivalent) dels gastos realitzats vagen a nom de l'empresa filial, s'haurà d'aportar justificant de transferències del beneficiari a la filial que es corresponguen amb els imports dels dits justificants.  
  
4. La Direcció General d'Internacionalització podrà requerir la informació addicional que en cada cas estime necessària per a acreditar el compliment de les condicions imposades en la concessió de la subvenció.  
Quan s'aprecie l'existència de defectes esmenables en la documentació justificativa presentada pel beneficiari, se li requerirà en els termes de l'article 6.5 de l'orde.  
5. IVACE internacional analitzarà la documentació justificativa de la realització de les accions previstes en la present orde i elaborarà l'informe tècnic corresponent que s'elevarà a la Direcció General d'Internacionalització amb caràcter previ a l'expedició dels certificats de comprovació i aprovació dels justificants i de la proposta de pagament, la minoració o la revocació de la subvenció concedida, si és el cas.  
  
Article 10. Obligacions del beneficiari  
Són obligacions del beneficiari les establides en l'article 12 de l'Orde 5/2013, de 2 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria d'internacionalització.  
  
Article 11. Minoració i resolució de l'ajuda concedida  
1. Es regirà pel que establix l'article 13 de l'Orde 5/2013, de 2 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria d'internacionalització.  
  
  
TÍTOL II  
Suport a la realització d'accions de promoció per a empreses   
amb presència en mercats internacionals  
  
Secció primera  
Participació individual en fires internacionals en territori nacional  
  
Article 12. Accions susceptibles de suport i gastos subvencionables  
1. Podran acollir-se a les ajudes previstes en la present secció les empreses que participen en els següents certàmens firals en territori nacional realitzats durant l'exercici 2015 considerats internacionals per la Secretaria d'Estat i de Comerç: Intergelat, Cevisama, Hábitat, Momad Metrópolis (1a i 2a edició), Funermostra, Iberflora, Hygienalia+Pulire, Fruit Attraction, Sif, Induferias-Hinchalia, Ecofira, Efiaqua, Egetica.  
  
2. Tindran la consideració de gastos subvencionables els relatius a la contractació de l'espai en els dits certàmens firals.  
  
Secció segona  
Participació agrupada en fires internacionals  
  
Article 13. Accions susceptibles de suport i gastos subvencionables  
1. Podran acollir-se a les ajudes previstes en la present secció les empreses que agrupadament, participen durant l'exercici 2015 en els següents certàmens firals internacionals organitzats per associacions empresarials, sempre que hi haja una participació com a mínim de 5 empreses:  
A+A, Acetech, Cbme Shangai, Cersaie, Domotex, Euroluce Milan, Evteks, Expo Riva I, Expo Riva II, Ideobain, Mebel Kiev, Interzum, Ish Frankfurt, Revestir, Foodex Japon, Gds I, Gds II, Heimtextil, Hong Kong International, Lighting Fair, Kind & Jugend, Lineapelle Febrero, Lineapelle Septiembre, Maison & Object, Medica, Micam I, Micam II, Mipel I, Mipel II, Modamont Febrero, Modamont Septiembre, Mood, Natural Product Expo West, Nordic Organic Food Fair, Pitti Bimbo I, Pitti Bimbo II, Plastexpo, Proposte, Pure London I, Pure London II, Salón Internacional del Mueble, Spielwarenmesse, Trend Selection Febrero, Trend Selection Septiembre.  
2. Tindran la consideració de gastos subvencionables els relatius a la contractació de l'espai en els dits certàmens  
  
Secció tercera  
Participació individual en fires internacionals   
en països que no formen part de la Unió Europea  
  
Article 14. Accions susceptibles de suport i gastos subvencionables  
1. Podran acollir-se a les ajudes previstes en la present secció les empreses que, amb caràcter individual, participen en fires en l'exterior celebrades durant l'exercici 2015 en països que no formen part de la Unió Europea, en les quals no existisca pavelló oficial organitzat per l'ICEX.  
2. Tindran la consideració de gastos subvencionables els relatius a:  
a) Desplaçament i allotjament d'un representant de l'empresa.  
b) Contractació de l'espai.  
Secció quarta  
Cooperació empresarial en el marc del programa Size Up d'IVACE  
  
Article 15. Accions susceptibles de suport i gastos subvencionables  
1. Podran acollir-se a les ajudes previstes en la present secció les empreses que durant l'exercici 2015, amb l'objectiu de millorar els resultats que s'obtindrien de forma individual, s'unisquen a través d'un acord de cooperació per al desenrotllament d'un pla d'acció conjunt en els mercats seleccionats, i hauran de presentar un programa Size Up consensuat amb IVACE.  
Els referits acords de cooperació hauran d'estar subscrits per un mínim de tres i un màxim de huit empreses.  
2. Tindran la consideració de gastos subvencionables els relatius a:  
a) Gastos de promoció exterior:  
- Gastos relacionats amb la participació de fires en l'exterior.  
- Gastos corrents necessaris per a l'homologació i l'adaptació a les normes d'etiquetatge i altres pròpies del país de destinació.  
- Gastos de contractació de promotors i demostradors.  
- Gastos externs de disseny i maquetació de material promocional associat directament al projecte Size Up, així com l'adaptació del ja existent al mercat objectiu.  
- Publicitat en mitjans estrangers.  
- Altres accions promocionals com ara degustacions, desfilades, jornades tècniques o seminaris  
- Viatges de prospecció lligats directament al projecte Size Up.  
b) Gastos de contractació de promotor d'exportació en destinació per un màxim de 8 mesos  
  
Secció quinta  
Màrqueting internacional  
  
Article 16. Accions susceptibles de suport i gastos subvencionables  
1. Les ajudes establides podran anar destinades a les actuacions que tinguen per objecte la consolidació i promoció de marques de les empreses de la Comunitat Valenciana en mercats internacionals durant l'exercici 2015.  
2. Tindran la consideració de gastos subvencionables els següents:  
- Gastos de publicitat en mitjans estrangers.  
- Gastos de publicitat en línia.  
Es consideraran gastos elegibles: cost CPC (cost per clic) de la publicitat SEM internacional (Google AdWords, Yandex Direct, Baidu, etc.), cost CPC (cost per clic) de la publicitat en xarxes socials: Facebook ADS, Linkedin ADS, Twitter ADS, Pinterest ADS, cost CPC o CPM de rich media (bàners, etc.) en portals internacionals, cost subscripcions a directoris internacionals l'empresa haurà de justificar que les campanyes es desenrotllen en els mercats internacionals indicats per esta en la sol·licitud.  
Queden expressament exclosos els costos de creació i gestió de continguts: cost de la traducció de campanyes SEM i pàgina d'aterratge (landing pages) a altres idiomes, cost d'anàlisi de paraules clau SEO en altres idiomes i optimització SEO per a altres països, creació i gestió de perfils socials per a altres mercats i cost de creació de continguts en diferents idiomes per a eixos mercats destinat a xarxes socials o mitjans de comunicació en línia.  
- Gastos de comunicació i relacions públiques, excloses expressament les convencions o esdeveniments dirigits a la xarxa de vendes o distribuïdors locals.  
Queden expressament exclosos els costos de comunicació i relacions públiques que no corresponguen als realitzats en mercats internacionals així com els relacionats amb la comunicació global de l'empresa que no puga ser imputat en la seua totalitat als mercats internacionals indicats per l'empresa beneficiària en la sol·licitud.  
- Degustacions de producte en països de destinació.  
- Gastos vinculats a l'organització de desfilades en l'exterior.  
- Gastos derivats de la inclusió de l'empresa en catàlegs de clients en els mercats i internacionals indicats per l'empresa beneficiària en la sol·licitud.  
- Gastos de jornades tècniques i esdeveniments així com els derivats de congressos internacionals en mercats exteriors.  
- Gastos relacionats amb el procés de registre de marca en els països fora de la Unió Europea i inclosos en el pla de promoció presentat per l'empresa. No es consideren gastos elegibles les taxes.  
- Gastos relacionats amb el procés de certificació i registre de productes necessaris per a la comercialització dels productes en els països fora de la Unió Europea i inclosos en el pla de promoció presentat per l'empresa. No es consideren gastos elegibles les taxes.  
  
Secció sexta  
Participació en licitacions internacionals  
  
Article 17. Accions susceptibles de suport i gastos subvencionables  
1. Podran acollir-se a les ajudes previstes en la present secció les empreses que durant l'exercici 2015 tinguen una estratègia d'internacionalització que preveja la contractació pública internacional com a via d'actuació en el mercat exterior, i estar per a això en condicions de competir en les licitacions públiques internacionals.  
2. Tindran la consideració de gastos subvencionables els relatius a la compra de plecs i la traducció a l'idioma local de la documentació relacionada amb això així com els gastos de legalització de documents que es pogueren derivar de la compra dels dits plecs.  
  
Secció sèptima  
Implantació en l'exterior  
  
Article 18. Accions susceptibles de suport i gastos subvencionables  
1. Les ajudes podran anar destinades a recolzar actuacions que tinguen per objecte l'establiment d'oficines de representació en mercats exteriors sempre que la participació de l'empresa sol·licitant siga superior al 50 % i siga el primer any de posada en marxa d'esta sense que supose la creació d'una xarxa de distribució de l'empresa en cap cas.  
  
2. Tindran la consideració de gastos subvencionables els relatius a:  
- Gastos jurídics i/o administratius necessaris per a la constitució, i l'import màxim a sol·licitar és de 12.000 euros.  
- Desplaçament i allotjament d'un representant de l'empresa sol·licitant, s'acceptaran com a màxim dos viatges al mercat de destinació.  
  
Secció octava  
Accions IVACE Internacional  
  
Article 19. Accions susceptibles de suport i gastos subvencionables  
Podran acollir-se a les ajudes previstes en la present secció les empreses que participen en accions conjuntes de promoció exterior subvencionables organitzades per l'IVACE, o en col·laboració amb les cambres de comerç de la Comunitat Valenciana i les associacions sectorials durant l'exercici 2015 sempre que hi haja una participació com a mínim de 5 empreses en les dites accions. Les dites accions apareixen enumerades en l'annex I d'esta orde.  
Podran concedir-se subvencions per a finançar els gastos relatius a les accions següents:  
1) Participació agrupada en determinades fires internacionals en l'exterior organitzades de forma conjunta per IVACE  
Tindran la consideració de gastos subvencionables els relatius a:  
a) Contractació d'espai i decoració d'estand.  
b) Desplaçament i allotjament d'un representant de cada una de les empreses participants en la fira.  
c) Gastos de confecció d'agendes de treball en destinació.  
2) Participació agrupada en missions comercials directes i missions exposició l'objectiu de les quals siga l'obertura de nous mercats o la consolidació dels que hi ha.  
Tindran la consideració de gastos subvencionables els relatius a:  
a) Contractació de l'espai.  
b) Desplaçament i allotjament d'un representant de l'empresa.  
c) Gastos de confecció d'agendes de treball en destinació.  
  
Secció novena  
Participació en esdeveniments amb caràcter internacional  
 a la Comunitat Valenciana  
  
Article 20. Accions susceptibles de suport i gastos subvencionables  
Podran acollir-se a les ajudes previstes en la present secció les empreses que participen en els següents esdeveniments de caràcter internacional durant l'exercici 2015: Co-Shoes (1a i 2a edició) i Futurmoda (1a i 2a edició).  
2. Tindrà la consideració de gasto subvencionable la contractació d'espai.  
  
  
TÍTOL III  
Suport a la realització d'accions de promoció per a empreses  
 sense presència en mercats internacionals  
  
Article 21. Beneficiaris  
Podran acollir-se a les ajudes previstes en el present títol les pimes amb personalitat jurídica pròpia i domicili social a la Comunitat Valenciana que complisquen almenys una de les condicions següents:  
  
- Empreses que en l'exercici 2014 hagen exportat menys del 20 % del seu volum de facturació.  
- Empreses que hagen participat en els Tallers d'Iniciació a l'Exportació promoguts per IVACE en 2015.  
- Empreses que estiguen adscrites al programa de Tutoria d'Iniciació gestionat per IVACE.  
 Queden excloses les sol·licituds de pimes el representant legal o/i membre de la junta directiva o consell d'administració de les quals pertanguen a empreses que sí que tinguen presència en mercats internacionals.  
  
Article 22. Accions susceptibles de suport i gastos subvencionables  
1. Les ajudes establides aniran destinades a les actuacions que tinguen per objecte la posada en marxa de les accions corresponents al pla d'iniciació que l'empresa haja elaborat per a abordar el seu accés als mercats internacionals durant l'exercici 2015.  
2. Tindran la consideració de gastos subvencionables els següents:  
- Gastos d'elaboració de pàgina web, i el límit per este concepte és de 5.000 euros.  
- Gastos de desplaçament i allotjament en els països inclosos en el pla d'iniciació fins a un màxim de tres viatges en total.  
- Gastos de lloguer d'espai en fires internacionals, tant de països que formen part de la Unió Europea com en països que no formen part d'esta.  
- Gastos d'elaboració de material promocional i el límit per este concepte és de 12.000 euros.  
  
  
Disposicions addicionals  
  
Primera  
1. En el cas que els documents exigits que han d'acompanyar la sol·licitud de la concessió d'ajudes ja estigueren en poder de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en què van ser presentats o, si és el cas, emesos i quan no hagen transcorregut més de cinc anys des de la finalització del procediment a què corresponguen.  
  
2. En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, a falta d'això, l'acreditació per altres mitjans dels requisits a què es referix el document.  
  
Segona  
1. En virtut del que establix l'article 7.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'assenyala que les ajudes que es concedisquen d'acord amb el que preveu la present orde, ho seran en el marc del Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352/1 de 24.12.2013).  
2. Este règim d'ajudes no podrà aplicar-se a empreses que operen en els sectors determinats en el punt 1 de l'article 1 del mencionat reglament. Pot aplicar-se a les empreses que operen en la transformació i comercialització dels productes agrícoles que figuren en l'annex I del tractat, quan l'import de l'ajuda no es determine en funció del preu o de la quantitat dels dits productes adquirits a productors primaris o comercialitzats per les empreses interessades, o si la concessió de l'ajuda no depén que es repercutisca totalment o parcialment sobre els productors primaris (agricultors), tal com establix l'article 1.1.c) del Reglament (UE) número1407/2013.  
3. Tal com disposa l'article 5 de l'esmentat reglament de minimis, l'import de les mencionades ajudes no podrà fer que l'import total de les ajudes de minimis que reba l'empresa durant un període de tres exercicis fiscals siga superior al límit de 200.000 euros, que es reduïx a 100.000 euros en el cas de beneficiaris que operen en el sector del transport de mercaderies per carretera.  
4. Les ajudes de minimis no s'acumularan amb cap ajuda estatal en relació amb els mateixos gastos subvencionables o amb ajuda estatal per a la mateixa mesura de finançament de risc, si la dita acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió.  
  
Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la Comissió  
5. Per a assegurar el compliment de les condicions arreplegades en el punt anterior, s'exigirà als sol·licitants una declaració sobre totes les ajudes públiques que tinguen concedides o sol·licitades per a esta mateixa acció, així com de les ajudes de minimis rebudes durant els dos exercicis fiscals anteriors i durant l'exercici fiscal en curs.  
  
  
Disposicions finals  
  
Primera  
Es faculta el secretari autonòmic de Turisme i Comerç per a dictar les disposicions necessàries per al desplegament, l'eficàcia i l'execució d'esta orde.  
  
Segona  
Contra esta orde es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que establix l'article 46 de la Llei 29/1998, de 13 de juliol, reguladora de la jurisdicció contenciosa administrativa o potestativament recurs de reposició davant de el conseller d'Economia, Indústria, Turisme i Ocupació, en el termini d'un mes comptador des de l'endemà de la publicació d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercera  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 7 de maig de 2015  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
  
  
ANNEX I  
  
Missió Cosmètica i Neteja Aràbia Saudita Aràbia Saudita 26.38.8931-55.00.3696  
Missió Cosmètica i Neteja Algèria  
 Algèria 81.52.9667-47.94.2415  
Missió Cosmètica i Neteja Panamà  
 Panamà 41.63.4530-35.88.3676  
Missió Estudi London Technology Week El Regne Unit 57.70.5030-42.37.3802  
Missió Multisectorial Tunis/Egipte Egipte, Tunísia 01.99.0300-98.70.6031  
Busca Agents Comercials Béns Consum Itàlia Itàlia 41.95.8848-46.07.4674  
Missió Estudi Sector Moda Alemanya Alemanya 64.37.8019-92.81.9106  
Missió Estudi Sector Moda Regne Unit El Regne Unit 37.66.7260-08.03.8111  
Missió Comercial Estora i Moqueta Nord d'Àfrica Algèria, el Marroc 31.20.2336-06.10.4717  
Missió Comercial Estora i Moqueta Amèrica Llatina Xile, Panamà 05.39.5016-36.79.8287  
Missió Comercial Estora i Moqueta Golf Pèrsic Aràbia Saudita, Emirats Àrabs Units 22.43.8619-76.36.1556  
Missió Comercial Hàbitat i Materials de Construcció a Colòmbia Colòmbia 49.73.9912-82.13.5944  
Missió Comercial Moble a Sibèria Rússia 54.59.2757-41.23.8348  
Missió Comercial Tèxtil Llar EUA  
 EUA 70.16.0259-17.86.4262  
Missió Comercial Tèxtil Llar Polònia Polònia 34.87.5663-95.30.9355  
Missió Comerical Tèxtil Llar Emirats Àrabs / Aràbia Saudita Aràbia Saudita, Emirats Àrabs Units 91.42.6687-79.91.6780  
Promoció Punt de Venda Moble en Rostov Rússia 58.82.3956-44.51.9630  
Missió Comercial Ivace Amèrica Central Costa Rica, El Salvador, Guatemala,   
Hondures, Nicaragua, Panamà 88.77.2643-98.13.5745  
Missió Comercial Hàbitat i Materials de Construcció Kazakhstan i Uzbekistan Kazakhstan, Uzbekistan 44.12.1865-95.98.3255  
Missió Comercial Malàisia / Singapur Malàisia Continental, Singapur 01.18.1283-16.05.8193  
Missió Comercial Consell Cambres Aràbia Saudita Aràbia Saudita 86.45.9276-78.25.5622  
Missió Comercial Consell Cambres Xile i Perú Espanya 05.56.8838-85.59.9276  
Missió Comercial Consell Cambres Colòmbia Espanya 09.57.7591-73.43.8058  
Missió Comercial Consell Cambres EUA EUA 13.17.7384-97.74.1774  
Missió Comercial Consell Cambres Índia Índia 28.47.5604-61.03.2943  
Missió Comercial Consell Cambres Japó Espanya 98.25.0459-91.65.5997  
Missió Comercial Consell Cambres Marroc i Algèria Algèria,   
el Marroc 97.91.6359-03.76.1384  
Missió Comercial Consell Cambres Mèxic i Panamà Espanya 92.79.1648-49.62.8658  
Missió Comercial Consell Cambres Països Nòrdics Espanya 42.39.6944-59.07.2139  
Missió Comercial Consell Cambres Polònia Polònia 23.30.7794-87.47.6357  
Missió Comercial Consell Cambres Turquia Turquia 18.02.7136-03.60.0742  
Missió Comercial a Ghana i Costa de Marfil Costa d'Ivori, Ghana 72.21.3909-19.32.0696  
Missió Comercial IVACE Aràbia Saudita Aràbia Saudita 10.61.5611-17.58.8539  
Missió Comercial IVACE Xile Xile 71.44.2650-68.38.5835  
Missió Comercial IVACE Panamà i EUA EUA, Panamà 59.70.1365-78.64.6421  
Missió Compres Públiques   
Marroc El Marroc 18.05.5659-04.37.9278  
Seminari Onu, Bid i Bm EUA EUA 57.56.9558-76.61.3043  
Trobada Empresarial Go Green Bulgària Bulgària 19.32.2823-29.58.4374  
Expoalimentaria Perú 97.58.6503-59.10.5488  
Food And Hotel Xina La Xina 18.72.1231-41.05.5778  
Foodex Saudita Aràbia Saudita 70.89.5858-70.40.4397  
Gulfood Emirats Àrabs Units 17.12.2211-00.05.0712  
Hofex Xina 79.42.9400-42.71.5194  
Missió Comercial Fedacova Orient Mitjà Corea del Sud 99.63.5010-57.77.0755  
Missió Comercial IVACE Alimentació i Begudes Colòmbia Colòmbia 29.21.9209-00.91.5739  
Summer Fancy Food EUA 99.01.4577-70.55.4964  
Fira Batimatec Algèria 69.49.9212-47.19.7258  
Missió Comercial Arvet Colòmbia Perú Colòmbia, Perú 20.81.8406-03.77.1898  
Missió Comercial Arvet Kazakhstan i Azerbaidjan Azerbaidjan, Kazakhstan 33.20.4531-24.42.7040  
Missió Comercial Arvet Mèxic Panamà Mèxic, Panamà 55.28.6488-79.24.6866  
Missió Multisectorial Kenya i Tanzània Kenya, Tanzània 11.30.1005-52.61.5030  
Missió Comercial Multisectorial Turquia i Azerbaidjan Azerbaidjan, Turquia 17.85.2313-35.54.5618  
Busca d'Agents Comercials Alemanya Alemanya 57.58.7467-36.89.1341  
Busca d'Agents Comercials Regne Unit El Regne Unit 87.28.0733-09.97.5744  
Trobada Empresarial Agents Comercials Europeus a Polònia Polònia 85.83.4584-44.20.6292  
Missió Comercial Multisectorial Àfrica Subsahariana Angola, Moçambic,   
Namíbia, Sud-àfrica 69.89.6722-91.81.4499  
Missió Comercial Multisectorial Camerun Nigèria Camerun, Nigèria 70.85.7956-02.79.7122  
Missió Comercial Multisectorial Guinea Equatorial i Gabon Gabon, Guinea Equatorial 59.13.7085-08.11.3236